Surprize pe lista finală a miniștrilor PNL. Cine e propus vicepremier și șef al Cancelariei premierului
PNL a votat duminică lista miniștrilor care vor face parte din viitorul Guvern. Pe lângă o parte dintre numele deja știute, au apărut și surprize, precum Dragoș Pîslaru, europarlamentar REPER, fost ministru al Muncii în Cabinetul Cioloș acum propus la Fonduri Europene sau Alexandru Nazare propus la Ministerul Finanțelor, liberal care a mai avut această funcție în Executivul Cîțu. Mihai Jurca, City manager al municipiului Oradea, va fi propus șef al Cancelariei premierului. Fostul consilier onorific al lui Ilie Bolojan, în perioada când a fost președinte interimar, Dragoș Anastasiu va fi vicepremier pentru reformă și nu va avea portofoliu.